ARRONDO ALDASORO (EH Bildu, 2014-10-30):
Bai.
Lehenengo eta behin EAJko ordezkariari ez didanez ulertu, argitu nahi diot gauza pare bat. Lehenengoz, guk lan eskaintza publikoa bide bat bezala ulertzen dugu. Bide bat da egonkortasuna bermatzeko eta gehitu dut eta ondo dago. Beraz, argitzeko, bide bat da egonkortasuna bermatzeko.
Baina jarraitzen dut. Ez dugu neurri isolatu bat bezala ikusten inolaz ere ez. Aurreko interbentzioan aipatu dudan bezala, uste dugu plan integral bat behar dela hezkuntzan gaur egun, hezkuntza publikoan ere gaur egun dagoen egoerari aurre egiteko eta egoera hori hobetzeko.
Eta horretarako, neurri desberdinak hartu behar dira eta hasteko murrizketen politikarekin amaitu behar da, agian hori ez du gustuko EAJko ordezkariak baina guk bai pentsatzen dugu plan integral bat behar dela et, hasiera batean gainera, orain arte eta dagoen egoera hobetzeko murrizketen politikarekin amaitu egin behar dela zeren eta azken urteetan zerbitzu publikoak, eta hezkuntza baita, nolabait ahultzen ari dira.
Enplegua esan dut lehen ere suntsitzen ari da hezkuntza publikoan eta ez dut esaten esateagatik. Bakarrik gelako ikasle kopuruak izan duen igoera kontuan hartuta, 1.000 baino irakasle gehiago beharko lirateke –ez dut zenbakien jokoan sartu nahi– baina askoz gehiago beharko lirateke igoera egingo balitz ikasleak igo diren neurrian, eta beraz, atentzio ona emateko eta kalitatea mantentzeko.
Beraz, horretaz ari gara hitz egiten. Hezkuntzan dagoen interinitatea handia da, behin-behinekotasuna handia da. Hor ez dago ere inolako zalantzarik eta, lehen esan dudan bezala eta berretsi nahi dut, ez da ona ez irakasleentzat, ez langileentzat, ez ikasleentzat bereziki eta ezta ere sistemarentzat, hezkuntzarentzat.
Horregatik, guk defendatzen dugu sektoreko mahaian langileen ordezkariekin adostu behar dela plan integral hau eta plan horretan noski lan eskaintza publikoa da horietako bat.
Eta horregatik, adostu dugu erdibidekoa eta erdibidekoan argi dago. Bi zati ditu: Bat, lan eskaintza publiko bat egotearen alde planteatzen dugu. Hori eskatzen dugu, gainera lan eskaintza handia egotea kopuruan benetako beharrei erantzungo diona. Eta beste alde batetik, ordezkariekin adostea kopuruak, baldintzak, hezkuntza sistema hobetzeko beharrezko neurriak eta abar luze bat.
Beste alde batetik, baita ere eta hau EAJko ordezkariari esan nahi diot. Beti esaten da "dentro del ordenamiento jurídico" eta ulertzen dut zer esaten ari zaren eta zer esan nahi duzun. Baina nik galdera bat egingo nuke gai honekin ere bai: Noiz arte jarraituko dugu horrela?
Eta bakarrik aipatuko dut hezkuntza sisteman. Ordenamiento juridikoa men egiten edo hori betetzen nolabait zuk diozun bezala, orain LOMCE dugu.
Gero gaur hitz egiten ari gara berritze-tasen inguruan. Irakasleak gure hezkuntza sisteman adinez goran daude, oso altua da batez-besteko adina baina erretiratzeko aukerak ere ez daude gure herrian hori arautzeko aukera.
Orduan, noizbait hasi beharko gara jorratzen baita ere beste modu batzuk gauzak egiteko. Eta nik esan dut egonkortasuna lortzeko gure hezkuntza sisteman, gure eskoletan, lan eskaintza publikoa da bide bat baina badaude beste batzuk, egon dira aurretik ere.
Has gaitezen jorratzen bide horiek. Agian ez ditugu erreposizio tasak eta horrelako gauzak kontutan hartu behar eta iruditzen zaigu ordenamiento edo gure beharrei erantzuteko aukeran egongo ginatekeela.
Horregatik, babestuko dugu erdibidekoa adostu duguna Alderdi Sozialistarekin.